3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

  จำแนกตามกลุ่มธุรกิจหลัก 4 กลุ่ม ดังนี้

  บรรจุภัณฑ์

1. บริษัท อุตสาหกรรมทำเครื่องแก้วไทย

(1) ลักษณะผลิตภัณฑ์หรือบริการ

เป็นผู้ผลิตและจำหน่ายบรรจุภัณฑ์แก้วสำหรับเบียร์ สุรา น้ำอัดลม เครื่องดื่มเพื่อสุขภาพ อาหาร
และยา เป็นต้น

(2) การตลาดและภาวะการแข่งขัน

(ก) ด้วยเครื่องจักรและอุปกรณ์ในการผลิตระดับโลก
ผลิตภัณฑ์ทุกชิ้นของบริษัทสะท้อนให้เห็นถึงประสิทธิภาพและศักยภาพทางเทคโนโลยีของบริษัท
กระบวนการทั้งหมดถูกควบคุมด้วยคอมพิวเตอร์โดยอัตโนมัติ ตั้งแต่การป้อนวัตถุดิบ
กระบวนการผลิตทุกขั้นตอนไปจนถึงการบรรจุหีบห่อ
เทคโนโลยีทางการผลิตที่ก้าวหน้าและเครื่องจักรอันทันสมัยจากสองพันธมิตร ได้แก่ บริษัท
Australian Consolidated Industries และบริษัท Owens-Illinois
ช่วยให้บริษัทมีความเชี่ยวชาญในการผลิตบรรจุภัณฑ์แก้วและผลิตภัณฑ์อื่น ๆ ให้แก่อุตสาหกรรมต่าง ๆ
ปัจจุบันบริษัทมีเครื่องจักรในการผลิตจำนวน 22 เครื่อง เพื่อก้าวตามให้ทันความต้องการของลูกค้า
บริษัทได้ผลิตผลิตภัณฑ์ใหม่ออกสู่ตลาด สร้างเสริมคุณภาพของผลิตภัณฑ์ ขยายคุณภาพทางด้านบริการ
ริเริ่มเทคโนโลยีใหม่ ๆ รวมทั้งการริเริ่มและนำระบบมาตรฐานการดำเนินงานมาปฏิบัติ
ในการเพิ่มความพอใจของลูกค้าและการยกระดับคุณภาพผลิตภัณฑ์ของบริษัทให้สูงขึ้นตามมาตรฐานคุณภาพระดับโลกที่มีอยู่หลากหลาย
ได้รับการนำมาประยุกต์ใช้เพื่อรับประกันคุณภาพผลิตภัณฑ์และการประกอบการทางธุรกิจ เช่น
กิจกรรม 5 ส. และระบบคุณภาพ ISO บริษัทได้ดำเนินการเข้าสู่ระบบ ISO 9002
ที่โรงงานบางพลี ในส่วนของการผลิตโดยรวม และได้รับใบรับรองเมื่อวันที่ 22 กันยายน 2543
จากสถาบัน Bureau Veritas Quality International (BVQI) ในส่วนของ
“การผลิตบรรจุภัณฑ์แก้วสำหรับ เบียร์ เครื่องดื่มเพื่อสุขภาพ น้ำเกลือแร่ อาหาร วิสกี้ น้ำอัดลม
น้ำดื่ม โซดา ไวน์ ขวดยาและภาชนะแก้ว” ปัจจุบันบริษัทกำลังดำเนินการเข้าสู่ระบบคุณภาพ ISO
9002 ที่โรงงานราษฎร์บูรณะ คาดว่าจะแล้วเสร็จในเดือนเมษายน 2544
บริษัทเป็นผู้ผลิตบรรจุภัณฑ์แก้วที่ดำเนินกิจการมาเป็นระยะเวลานาน
มีความเป็นอิสระในการที่จะขายสินค้าให้กับลูกค้าหลาย ๆ รายในทุกภาคอุตสาหกรรมขนาดใหญ่
บริษัทขายสินค้าบางส่วนผ่านบริษัท เบอร์ลี่ ยุคเกอร์ ซึ่ง

เป็นตัวแทนจำหน่ายประมาณร้อยละ 47
จำหน่ายโดยตรงให้กับลูกค้าที่ประกอบอุตสาหกรรมบรรจุขนาดใหญ่ ได้แก่ เบียร์ สุรา น้ำอัดลม
เครื่องดื่มเพื่อสุขภาพ ประมาณร้อยละ 49 ส่วนที่เหลืออีกร้อยละ 4
เป็นสินค้าที่ขายให้ลูกค้าต่างประเทศซึ่งจะมีการขยายฐานการขายให้มากขึ้นในไม่ช้านี้ ลูกค้า

แก้ไขเพิ่มเติมข้อมูล วันที่ 27 กรกฎาคม 2544

เป้าหมายได้แก่ผู้ประกอบการอุตสาหกรรมเบียร์ สุรา ไวน์ น้ำอัดลม เครื่องดื่มเกลือแร่ ขวดยา
แก้วน้ำ และขวดอื่น ๆ สัดส่วนการขายสำหรับลูกค้า 10 รายแรก ประมาณร้อยละ 95
ของยอดขายทั้งหมด ได้แก่บริษัท เบอร์ลี่ ยุคเกอร์ ซึ่งมียอดซื้อจากบริษัทเกินกว่าร้อยละ 30
ติดต่อกัน 3 ปี

(ข) สภาพการแข่งขันภายในอุตสาหกรรม

ในประเทศไทยมีผู้ผลิตบรรจุภัณฑ์แก้วรายใหญ่มีอยู่ 3 บริษัท คือ บริษัท บางกอกกล๊าส จำกัด
มีกำลังการผลิตวันละ 1,945 ตัน บริษัท อุตสาหกรรมทำเครื่องแก้วไทย จำกัด (มหาชน)
มีกำลังการผลิตวันละ 1,700 ตัน บริษัท สยามกลาส อินดัสทรี จำกัด มีกำลังการผลิตวันละ 690
ตัน การแข่งขันทางด้านราคาของผู้ผลิตรายใหญ่ทั้งสามมีอยู่บ้างแต่ไม่นับว่ารุนแรง
บริษัทมีส่วนแบ่งการตลาดร้อยละ 37 ผู้ผลิตแต่ละรายต่างก็มีลูกค้าของตนเองเป็นหลัก
อุตสาหกรรมบรรจุภัณฑ์แก้วจะต้องใช้เงินลงทุนและเทคโนโลยีสูงมาก
และที่สำคัญคือต้องมีคำสั่งซื้อจากลูกค้าอย่างต่อเนื่องและมากพอกับการผลิตตลอด 24
ชั่วโมงตลอดทั้งปี ทำให้ผู้ผลิตรายใหม่ที่จะเข้ามาในอุตสาหกรรมนี้ได้ยาก
ส่วนขวดแก้วที่จะนำเข้าจากต่างประเทศมีต้นทุนค่าขนส่งสูงและอัตราภาษีนำเข้าร้อยละ 5
ทำให้ไม่มีการแข่งขันจากภายนอกประเทศ ในด้านการแข่งขันจากบรรจุภัณฑ์อื่น เช่น กระป๋อง
ขวดพลาสติกและกล่องกระดาษนั้น ขวดแก้วจะได้เปรียบบรรจุภัณฑ์อื่น ๆ
ที่สำคัญคือช่วยให้ภาพพจน์ของผลิตภัณฑ์บรรจุดูดีขึ้นและช่วยลดต้นทุนของสินค้าสำเร็จรูปได้จากการนำขวดแก้วกลับมาใช้บรรจุใหม่ได้หลายรอบ

(3) การจัดหาผลิตภัณฑ์หรือบริการ

(ก) บริษัทมีโรงงานผลิต 2 โรง ตั้งอยู่ที่ กรุงเทพฯ 1 โรง และจังหวัดสมุทรปราการ 1 โรง
มีกำลังการผลิตในปี 2543 จำนวน 616,265 ตัน บริษัทได้ทำการผลิตตลอด 24 ชั่วโมง
วัตถุดิบที่ใช้ในการผลิตใช้จากแหล่งกำเนิดภายในประเทศร้อยละ 87 โดยปริมาณ และร้อยละ 58
โดยมูลค่า
บริษัทมีนโยบายที่จะจัดหาวัตถุดิบจากแหล่งภายในประเทศเพื่อทดแทนวัตถุดิบจากต่างประเทศ
อย่างไรก็ตามวัตถุดิบหลายชนิดจำเป็นต้องสั่งซื้อจากต่างประเทศเพราะยังไม่มีในประเทศ
หรือมีปริมาณไม่เพียงพอและบางชนิดคุณภาพยังไม่ได้มาตรฐาน วัตถุดิบภายในประเทศ ได้แก่
ทรายแก้ว หินปูน เฟลด์สปาร์ โดโลไมท์ เศษแก้ว วัตถุดิบจากต่างประเทศได้แก่ โซดาแอช
ซอลท์เคค แคลไซด์อลูมีน่า โคกดัสท์ ซิลิเนียม โคบอลท์ ไออ้อน โครไมท์ ไออ้อนออกไซด์
มีมูลค่านำเข้ารวม 271 ล้านบาท วัตถุดิบนำเข้าที่มีมูลค่าสูงได้แก่ โซดาแอช มีมูลค่านำเข้า 259
ล้านบาท สภาวะราคาวัตถุดิบค่อนข้างคงที่
เนื่องจากการลดลงของอุปสงค์จึงไม่มีความผันผวนในด้านราคาและปัญหาความขาดแคลนวัตถุดิบวัตถุดิบทดแทน
ปัจจุบันบริษัทใช้หินโดโลไมท์ ทดแทนหินปูนบางส่วน ใช้แคลไซด์อลูมีน่าทดแทนเฟลด์สปาร์บางส่วน
นอกจากนี้บริษัทได้ใช้เศษแก้วจากขวดใช้แล้วนำมาใช้ใหม่เพื่อทดแทนวัตถุดิบ

ธรรมชาติ ปัจจุบันไม่มีวัตถุดิบชนิดใดมีมูลค่าต้นทุนมากกว่าร้อยละ 50 ของต้นทุนวัตถุดิบทั้งหมด
ปัจจุบันมีผู้จำหน่ายวัตถุดิบต่าง ๆ ให้แก่บริษัทมากราย
บริษัทสามารถเลือกซื้อจากผู้จำหน่ายที่เสนอเงื่อนไขและบริการที่ดีที่สุด
ผู้จำหน่ายวัตถุดิบให้แก่บริษัทในมูลค่าเป็นสัดส่วนมากกว่าร้อยละ 30
ของต้นทุนวัตถุดิบทั้งหมดได้แก่บริษัท เบอร์ลี่ เอเซียติ๊ก โซดา ผลกระทบหากสูญเสียผู้จำหน่ายรายนี้
บริษัทยังคงมีแหล่งจำหน่ายรายอื่นทดแทนในตลาดจึงไม่มีผลกระทบทางด้านการผลิต
การใช้เทคโนโลยีในการผลิตขวดให้บางและมีน้ำหนักเบา (Light Weight Technology)
ทำให้ปริมาณการใช้วัตถุดิบต่อขวดลดลง โดยยังคงคุณสมบัติในการบรรจุได้เหมือนเดิม
อุปสรรคของการนำเทคโนโลยี Light Weight มาใช้ คือการยอมรับของลูกค้าผู้ใช้ผลิตภัณฑ์

(2) ผลกระทบต่อสิ่งแวดล้อม

บริษัทควบคุมและตรวจสอบกรรมวิธีบำบัดน้ำเสีย อากาศเสีย
และขยะจากโรงงานอุตสาหกรรมตามมาตรฐานที่กฎหมายกำหนด
บริษัทยังให้ความสนใจกับเรื่องการประหยัดพลังงานอีกด้วย
การผลิตบรรจุภัณฑ์แก้วจำเป็นต้องใช้ทรัพยากรธรรมชาติจำนวนมาก อย่างไรก็ตาม
บริษัทสามารถนำภาชนะแก้วกลับมาแปรรูปใหม่ได้ตลอดเวลา
โดยปราศจากอันตรายต่อสุขภาพของผู้บริโภค
โดยที่คุณสมบัติและคุณภาพไม่เปลี่ยนแปลงไปจากเดิมเลย
บริษัทเป็นผู้ริเริ่มในการนำเศษแก้วกลับมาแปรรูปเป็นบรรจุภัณฑ์แก้วได้ปีละกว่า 180,000 ตันต่อปี
การหมุนเวียนแก้วกลับมาใช้ช่วยลดปริมาณขยะ ขณะเดียวกันก็ช่วยรักษาทรัพยากรธรรมชาติอันมีค่า
การหมุนเวียนมีผลต่อการประหยัดพลังงาน
บริษัทเชื่อมั่นว่ามาตรการการจัดการด้านสิ่งแวดล้อมที่บริษัทดำเนินการอยู่จะส่งผลดีต่อคุณภาพชีวิต
สุขภาพและความปลอดภัยของพนักงานและชุมชนบริเวณใกล้เคียง

(4) งานที่ยังไม่ได้ส่งมอบ (ไม่มี)

2. บริษัท เบอร์ลี่ พรอสแพค

(1) ลักษณะผลิตภัณฑ์หรือบริการ

ผลิต การตลาดและจัดจำหน่ายผลิตภัณฑ์ขวดพลาสติกบรรจุของเหลว มีสิทธิในการประกอบธุรกิจ
โดยได้รับบัตรส่งเสริมการลงทุนดังนี้ โอนย้ายจากสถานประกอบการเก่า
ได้รับสิทธิประโยชน์ยกเว้นภาษีเงินได้นิติบุคคล 8 ปี เริ่มตั้งแต่วันที่ 1 สิงหาคม 2540 จนถึงวันที่
31 กรกฎาคม 2548 การลงทุนใหม่ได้รับสิทธิประโยชน์ยกเว้นภาษีเงินได้นิติบุคคล 8 ปี
และได้รับการลดหย่อนเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ 50
ของอัตราปกติมีกำหนด 5 ปี นับจากวันที่พ้นกำหนด 8 ปี เริ่มตั้งแต่ปี 2542
นอกจากนี้ยังได้รับการยกเว้นอากรขาเข้าในการนำเครื่องจักรโดย

ต้องนำเข้าภายในวันที่ 22 มีนาคม 2543 แต่ขณะนี้อยู่ระหว่างยื่นขอขยายเวลานำเข้าเครื่องจักร
ได้รับยกเว้นอากรขาเข้าสำหรับวัตถุดิบและวัสดุจำเป็นเพื่อใช้ในการส่งออกเป็นระยะเวลา 5 ปี
นับตั้งแต่วันนำเข้าครั้งแรก

แก้ไขเพิ่มเติมข้อมูล วันที่ 27 กรกฎาคม 2544

(2) การตลาดและภาวะการแข่งขัน

(ก) กลยุทธ์การตลาดของบริษัทคือการผลิตสินค้าคุณภาพสูงด้วยเทคโนโลยีทันสมัย ให้กลุ่มลูกค้า 4
กลุ่ม ได้แก่กลุ่มผลิตภัณฑ์เครื่องสำอาง เช่น ขวดแป้งเด็กจอห์สัน แอนด์ จอห์นสัน
ขวดแชมพูเฮดแอนด์โชว์เดอร์ รีจอยส์ ไอวอรี่ แพนทีน วิเดิลซันซู ขวดครีมบำรุงผิวออยล์ ออฟ
โอเลย์ กลุ่มอาหารนม เช่น ขวดนมโฟร์โมสต์ โชคชัย คันทรีเฟรช กลุ่มน้ำมันหล่อลื่น เช่น
ขวดน้ำมันเครื่องคูโบต้า ควิก-วัน และกลุ่มยา เช่น ขวดเบตาดีน
โดยการขายตรงสู่โรงงานของผู้ผลิตสินค้าอุปโภคบริโภค
ลักษณะลูกค้าปัจจุบันมีความสัมพันธ์ในการซื้อขายยาวนานมากกว่า 3 ปี โดยขายให้ลูกค้ารายใหญ่ 10
รายแรก คิดเป็นสัดส่วนประมาณร้อยละ 70
การตั้งนโยบายราคาให้พอเพียงต่อการเจริญเติบโตและแข่งขันได้
บรรจุภัณฑ์ที่ผลิตที่ใช้รองรับสินค้าของกลุ่มบริษัทและขายกับลูกค้าทั่วไปมีสัดส่วนดังนี้
บริษัทในกลุ่มเบอร์ลี่ ยุคเกอร์ ร้อยละ 0.06 ลูกค้าทั่วไป ร้อยละ 99.94 ผู้ผลิตรายใหญ่คือ
Imcopack, Progress และ Amcor
โดยบริษัทมีความสามารถในการแข่งขันได้ดีเนื่องจากบริษัทมีกลุ่มลูกค้าเฉพาะ (Niche Market)
ที่ต้องการสินค้าคุณภาพสูง

(2) สภาพการแข่งขันภายในอุตสาหกรรม

โครงสร้างของอุตสาหกรรมประกอบด้วยผู้ผลิตรายย่อยหลายราย และมีผู้ผลิตรายใหญ่ 3 ราย
แนวโน้มของการเติบโตประมาณว่าความต้องการบรรจุภัณฑ์พลาสติกมีอัตราการเติบโตสูงประมาณร้อยละ
20 ต่อปี

(3) การจัดหาผลิตภัณฑ์หรือบริการ

(ก) บริษัทมีโรงงานผลิต 1 โรง ตั้งอยู่ที่จังหวัดลพบุรี มีกำลังการผลิต 6,000 ตัน ต่อปี
การจัดหาวัตถุดิบที่สำคัญคือ เม็ดพลาสติกโพลีเอชทีลีน ซื้อจาก บริษัท ค้าเคมีภัณฑ์ สยาม จำกัด
บริษัท บางกอก โพลีเอชทีลีน จำกัด (มหาชน) และบริษัท อุตสาหกรรมปิโตรเคมิคัลไทย จำกัด
ในด้านเทคโนโลยีการผลิต การแปรรูปสินค้าบรรจุภัณฑ์พลาสติกด้วยเครื่องเป่า
และเครื่องฉีดพลาสติกความแม่นยำสูงจากยุโรปบนแม่พิมพ์โลหะ
และพิมพ์บรรจุภัณฑ์ที่ขึ้นรูปแล้วด้วยเครื่องพิมพ์อัตโนมัติ 4 สี จากยุโรป ด้วยความคมชัดสูง

(ข) วัตถุดิบเหลือจากการผลิตสามารถนำกลับมาผสมเป็นวัตถุดิบของการผลิตในรอบถัดไปได้ทั้งหมด
จึงไม่มีของเหลือใช้ใด ๆ กระทบต่อสิ่งแวดล้อม

(3) งานที่ยังไม่ได้ส่งมอบ (ไม่มี)

สินค้าอุปโภคบริโภค

1.  บริษัท เบอร์ลี่ ยุคเกอร์ เซลล็อกซ์

(1) ลักษณะผลิตภัณฑ์หรือบริการ

ผลิต การตลาดและจัดจำหน่ายกระดาษอนามัยที่เป็นตราของเบอร์ลี่ ยุคเกอร์ เช่น กระดาษชำระ
กระดาษเช็ดหน้าและกระดาษเช็ดมือ ซึ่งใช้ในครัวเรือนหรือสถานที่ต่าง ๆ เช่น โรงพยาบาล
โรงงาน สถานที่ทำงาน เป็นต้น จัดจำหน่ายเครื่องใช้ส่วนตัวที่เป็นตราของเบอร์ลี่ ยุคเกอร์ เช่น
สบู่ แชมพู ครีมอาบน้ำ ตรานกแก้ว ซึ่งผลิตโดยบริษัท รูเบียอุตสาหกรรม

(2) การตลาดและภาวะการแข่งขัน

(1) รักษาความเป็นผู้นำในฐานะผู้ผลิตและจัดจำหน่ายสินค้าคุณภาพสูงและรักษามาตรฐานสินค้าให้อยู่ในระดับโลก
    พัฒนาการผลิตและสินค้าใหม่
    โฆษณาและส่งเสริมการขายให้แพร่หลายทั่วประเทศและขยายตลาดสู่ภูมิภาคเอเชีย
    สินค้าของบริษัทมีจุดเด่นคือเป็นที่รู้จักแพร่หลายและมีคณะทำงานซึ่งมีความรู้ความชำนาญทางด้านการตลาด
    มีจุดจำหน่ายปลีกครอบคลุมทั่วประเทศ ทั้งในเมืองใหญ่และชนบท
    จุดด้อยของสินค้าเมื่อเทียบกับคู่แข่งยักษ์ใหญ่ระดับโลก
    จะเป็นรองในแง่การวิจัยค้นคว้าอย่างจริงจัง
    นโบายการตั้งราคาของบริษัทจะพิจารณาให้เหมาะสมกับคุณภาพของสินค้าซึ่งมีทั้งระดับบนและระดับล่างและสามารถแข่งขันในตลาดได้

(ข) สภาพการแข่งขันภายในอุตสาหกรรม

โครงสร้างอุตสาหกรรมกระดาษอนามัยในประเทศไทย มีผู้ประกอบการผลิตและจำหน่ายอยู่ 5 บริษัท
เป็นบริษัทข้ามชาติ 1 บริษัท และบริษัทไทย 4 บริษัท มีผู้ผลิตหลักอยู่ 2 บริษัท รวมถึงบริษัท เบอร์ลี่
ยุคเกอร์ เซลล็อกซ์ ซึ่งมีส่วนแบ่งตลาดร้อยละ 35
บริษัทส่วนใหญ่ทำการผลิตและจัดจำหน่ายด้วยตัวเอง
มีหนึ่งบริษัทที่ให้บริษัทตัวแทนจำหน่ายเป็นผู้กระจายสินค้า สินค้าที่ผลิตมีกระดาษชำระประมาณร้อยละ
80 กระดาษเช็ดหน้าร้อยละ 15-20 นอกนั้นเป็นกระดาษอื่น ๆ ซึ่งมีจำนวนน้อย
การแข่งขันด้านการขายในตลาดมีความรุนแรงตลอดเวลา
มีการโฆษณาและส่งเสริมการขายในห้างร้านตลอดปี บริษัทสามารถเพิ่มส่วนแบ่งตลาดทุกปีในระยะ 5
ปี ที่ผ่านมา
คู่แข่งรายใหม่สามารถเกิดขึ้นได้โดยเฉพาะจากบริษัทข้ามชาติซึ่งทำธุรกิจประเภทนี้อยู่แล้ว
หากสภาพตลาดอำนวย สภาพธุรกิจขายปลีกที่ได้พัฒนาจนเป็นธุรกิจที่มี Chain Store
หลักไม่กี่รายครอบคลุมตลาดเกือบครึ่งหนึ่ง จึงทำให้ผู้ซื้อเหล่านี้มีกำลังต่อรองมากขึ้นเรื่อย ๆ
ปัจจัยภายนอกที่จะกระทบกระเทือนอุตสาหกรรมกระดาษอนามัยคือ
ราคาเยื่อกระดาษซึ่งเคลื่อนไหวตามกลไกของตลาดโลก

แก้ไขเพิ่มเติมข้อมูล วันที่ 27 กรกฎาคม 2544
ผู้ผลิตและจำหน่ายที่อยู่ในระดับเดียวกันกับบริษัทและภาวะการแข่งขัน

กลุ่มคุณภาพสินค้า บริษัทคู่แข่งขัน ภาวะการแข่งขัน

ดีเยี่ยม บริษัท คิมเบอร์ลี่ คล๊าก ปานกลาง

ดี บริษัท คิมเบอร์ลี่ คล๊าก บริษัท ธนธาร รุนแรง

ประหยัด บริษัท คิมเบอร์ลี่ คล๊าก บริษัท วังขนาย บริษัท ธนธาร รุนแรง

สุดประหยัด บริษัท คิมเบอร์ลี่ คล๊าก บริษัท ธนธาร ปานกลาง

(2) การจัดหาผลิตภัณฑ์หรือบริการ

(ก) บริษัท เบอร์ลี่ ยุคเกอร์ เซลล็อกซ์ มีโรงงาน 1 โรง ตั้งอยู่ที่จังหวัดสมุทรปราการ
มีกำลังการผลิตในปี 2543 จำนวน 21,500 ตัน
วัตถุดิบสำคัญคือเยื่อกระดาษชนิดเยื่อใยสั้นสั่งซื้อภายในประเทศร้อยละ 70-75 ผู้จำหน่ายได้แก่
บริษัท แอ๊ดวานซ์ อะโกร และบริษัท ฟีนิกซ์ พัลพ์ แอนด์ เปเปอร์
เยื่อกระดาษชนิดเยื่อใยยาวสั่งจากต่างประเทศร้อยละ 25-30 ผลของการเปลี่ยนแปลงเทคโนโลยี
เช่น การใช้เครื่องมือควบคุมการผลิตระบบคอมพิวเตอร์
หรือการอบแห้งด้วยความร้อนจากก๊าซธรรมชาติมีผลต่อการใช้วัตถุดิบน้อยมาก
บริษัทมีเครื่องจักรทันสมัยซึ่งมีกำลังเพียงพอกับความต้องการของตลาด
สามารถผลิตสินค้ามีคุณภาพระดับสากลทัดเทียมกับผู้ผลิตในประเทศยุโรปและอเมริกา

(ข) โรงงานกระดาษจะมีน้ำทิ้งออกมาจากขบวนการผลิตเป็นปกติ
แต่บริษัทได้มีการติดตั้งเครื่องจักรขจัดน้ำเสียที่ทันสมัยออกแบบโดยบริษัทต่างประเทศตั้งแต่เริ่มสร้างโรงงาน
ซึ่งสามารถทำความสะอาดน้ำทิ้งให้สามารถนำกลับไปใช้ในขบวนการผลิตทั้งหมด
โดยไม่มีการระบายน้ำเสียออกสู่ภายนอกโรงงานเลย (Zero discharge)

(3) งานที่ยังไม่ได้ส่งมอบ (ไม่มี)

2.  บริษัท เบอร์ลี่ ยุคเกอร์ ฟู้ดส์

 (1) ลักษณะผลิตภัณฑ์หรือบริการ

 ผลิต การตลาดและจัดจำหน่าย ขนมขบเคี้ยวชนิดหวานและเค็ม ภายใต้ชื่อ ปาร์ตี้ แคมปัส เทสโต แดนดี้ และไบตี้ โดยปาร์ตี้และแคมปัส เป็นผลิตภัณฑ์ขนมขบเคี้ยวชนิดหวานที่มีส่วนผสมจากมันเทศผสมทอดกรอบเคลือบคาราเมลและข้าวโพดเคลือบเนยคาราเมล เทสโต เป็นผลิตภัณฑ์จากมันฝรั่งสดทอดกรอบเคลือบเครื่องปรุงรสเค็ม ส่วนแดนดี้และไบตี้ เป็นผลิตภัณฑ์จากแป้งมันฝรั่งทอดกรอบเคลือบเครื่องปรุงรสเค็ม

 แก้ไขเพิ่มเติมข้อมูล วันที่ 27 กรกฎาคม 2544

(2) การตลาดและภาวะการแข่งขัน

(ก) บริษัทเน้นในคุณภาพของผลิตภัณฑ์ ต้องได้คุณภาพตามมาตรฐานอย่างสม่ำเสมอ
มีความสดใหม่ของสินค้าในตลาดโดยการใช้เทคโนโลยีที่ทันสมัย บรรจุภัณฑ์ที่ดี
และมีการฝึกอบรมพนักงานอยู่ตลอดเวลา การพัฒนาผลิตภัณฑ์ใหม่อย่างต่อเนื่อง
บริษัทดำเนินกิจกรรมด้านการตลาดและจัดจำหน่ายทุกช่องทางจัดจำหน่าย ให้กับลูกค้ารายใหญ่
โดยลูกค้ารายใหญ่ที่มียอดสั่งซื้ออยู่ใน 10 อันดับแรกได้แก่ บริษัท เบอร์ลี่ ยุคเกอร์
เซเว่น-อีเลฟเว่น ห้างสรรพสินค้าต่าง ๆ เช่น แม็คโคร บิ๊กซี ท๊อปส์ คาร์ฟู และเดอะมอลล์
เป็นต้น ยกเว้นร้านค้าย่อยต่าง ๆ ซึ่งได้แต่งตั้งให้บริษัท เบอร์ลี่ ยุคเกอร์ เป็นผู้ดำเนินการ
ข้อจำกัดในการประกอบธุรกิจคือการนำเข้าหัวพันธุ์มันฝรั่งเพื่อใช้ในการปลูก
ต้องอยู่ภายใต้การจัดสรรโควต้าของกระทรวงพาณิชย์
รวมทั้งต้องอยู่ภายใต้ข้อตกลงทางการค้าขององค์การค้าโลก {World Trade Organization
(WTO)}
องค์การการค้าโลกเป็นองค์การระหว่างประเทศที่จัดตั้งขึ้นมาโดยมีวัตถุประสงค์ให้ประเทศสมาชิกต่าง
ๆ ดำเนินนโยบายและมาตรการทางการค้าที่ไม่เอาเปรียบกัน
เพื่อให้การแข่งขันในตลาดโลกเป็นไปอย่างถูกต้องและเป็นธรรม
ประเทศสมาชิกมีข้อผูกพันที่จะต้องเปิดตลาดและลดเลิกมาตรการกีดกันทางการค้าต่าง ๆ
มีข้อยกเว้นสำหรับประเทศสมาชิกที่ยังไม่พร้อมที่จะปรับลดอัตราภาษีให้เป็นศูนย์ได้ในคราวเดียว
สามารถปรับลดภาษีของสินค้าแต่ละประเภทลงเรื่อย ๆ
หรือเลือกเปิดตลาดสินค้าแต่ละประเภทภายใต้ระบบโควต้า
หากนำเข้าภายใต้โควต้าก็จะได้รับยกเว้นภาษี ประเทศไทยเป็นสมาชิกขององค์การการค้าโลก
และใช้วิธีการเปิดตลาดสินค้าเกษตรจำนวน 23 รายการภายใต้ระบบโควต้า
ซึ่งมันฝรั่งจัดเป็นสินค้าภายใต้โควต้าโดยมีวัตถุประสงค์นำเข้ามาเพื่อเป็นวัตถุดิบ
บริษัทที่มีความประสงค์จะขอนำเข้าเมล็ดพันธุ์มันฝรั่งโดยใช้สิทธิภายในโควต้า
จะต้องดำเนินการยื่นเรื่องต่อเกษตรจังหวัด แจ้งรายละเอียดถึงจำนวนเมล็ดพันธุ์ สถานที่ปลูก
ระยะเวลาปลูก ราคารับซื้อคืน ผลผลิต รวมถึงการส่งรายชื่อเกษตรกรที่เข้าร่วมโครงการกับบริษัท
เมื่อได้รับความเห็นชอบจากเกษตรจังหวัดแล้ว จึงส่งเรื่องต่อให้กับสำนักงานเศรษฐกิจการเกษตร
กระทรวงเกษตรและสหกรณ์ รวบรวมปริมาณการขอนำเข้าทั้งหมดเสนอต่อกระทรวงพาณิชย์
และนำเข้าที่ประชุมคณะรัฐมนตรี
เพื่ออนุมัติการจัดสรรปริมาณสินค้ามันฝรั่งที่ได้รับสิทธิชำระภาษีในโควต้าต่อไป
กระทรวงเกษตรและสหกรณ์จัดให้มีการประชุมเพื่อรวบรวมปริมาณการขอนำเข้าปีละ 3 ครั้ง
คือในเดือนกุมภาพันธ์ กรกฎาคมและตุลาคม
หากบริษัทนำเข้าภายใต้โควต้าที่ได้รับก็จะได้รับยกเว้นให้เสียภาษีในอัตราศูนย์
แต่ถ้ามีความต้องการนำเข้ามากกว่าจำนวนที่ได้รับอนุมัติโควต้า ก็จะต้องเสียภาษีในอัตราร้อยละ
129.2

การแข่งขันในตลาดขนมขบเคี้ยวในปัจจุบันมีผู้ประกอบการจำนวนมาก
และมีตราสินค้าในตลาดมากมายหลายยี่ห้อ
ทำให้ตลาดเปราะบางและขาดความจงรักภักดีในตราสินค้า
เป็นเหตุให้ผู้ผลิตส่วนใหญ่ต้องใช้วิธีการโฆษณาและส่งเสริมการขายอย่างเต็มที่ ปัจจุบันมี 10
บริษัทใหญ่

 แก้ไขเพิ่มเติมข้อมูล วันที่ 27 กรกฎาคม 2544

ดังนี้ บริษัท ฟริโตเลย์ (ประเทศไทย) จำกัด บริษัท สยามร่วมมิตร จำกัด บริษัท พี เอ็ม ฟู้ดส์
จำกัด (พรีเมียร์มาร์เก็ตติ้ง) บริษัท อาหารยอดคุณ จำกัด บริษัท แม่รวย จำกัด บริษัท พี แอนด์ จี
(ประเทศไทย) จำกัด บริษัท แฟชั่นฟู้ดส์ จำกัด บริษัท คาลบี้ จำกัด บริษัท ยูโรเปี้ยน ฟู้ดส์ จำกัด
บริษัท เบอร์ลี่ ยุคเกอร์ ฟู้ดส์ จำกัด

(2) สภาพการแข่งขันภายในอุตสาหกรรม

บริษัทมีพนักงานเจ้าหน้าที่วิชาการที่มีประสบการณ์ในการพัฒนาและผลิตขนมขบเคี้ยวมามากกว่า 15 ปี
และเป็นผู้นำตลาดในผลิตภัณฑ์เคลือบคาราเมล
มีอัตราการเจริญเติบโตสูงในผลิตภัณฑ์มันฝรั่งทอดกรอบ ในภาวะเศรษฐกิจซบเซา
ตลาดขนมขบเคี้ยวในปีที่ผ่านมามีอัตราการเติบโตน้อยลงเมื่อเทียบกับในอดีตที่ผ่านมา ดังนั้น
การแข่งขันจึงสูงมากเพื่อแย่งชิงส่วนแบ่งตลาด

(3) การจัดหาผลิตภัณฑ์หรือบริการ

(ก) บริษัท เบอร์ลี่ ยุคเกอร์ ฟู้ดส์ มีโรงงานผลิต 1 โรง ตั้งอยู่ที่นิคมอุตสาหกรรมเทพารักษ์
จังหวัดสมุทรปราการ มีกำลังการผลิตในปี 2543 9,060 ตัน
วัตถุดิบที่ใช้ในการผลิตส่วนใหญ่เป็นผลผลิตจากเกษตร
ซึ่งเป็นการนำผลผลิตทางเกษตรมาแปรรูปเพื่อเพิ่มมูลค่า และเป็นการส่งเสริมอาชีพให้เกษตรกร
โดยบริษัทมีการส่งเสริมการปลูกมันฝรั่งแบบครบวงจร โดยจัดหาหัวพันธุ์ ปุ๋ยและเคมี ให้เกษตรกรยืม
และประกันราคารับซื้อคืน วัตถุดิบภายในประเทศ ได้แก่ มันเทศ มันฝรั่ง แป้งมันสำปะหลัง
น้ำมันปาล์ม น้ำตาลทราย บรรจุภัณฑ์ วัตถุดิบจากต่างประเทศ ได้แก่ แป้งสาลี เนย เครื่องปรุงรส

(ข) ตามกระบวนการผลิตของบริษัท จะมีน้ำเสียออกมาจากกระบวนการผลิต
ซึ่งทางบริษัทได้มีการติดตั้งเครื่องบำบัดน้ำเสียให้ได้มาตรฐาน
ก่อนปล่อยไปสู่ระบบบำบัดน้ำเสียของนิคมอุตสาหกรรมแทพารักษ์
บริษัทได้รับใบรับรองการวิเคราะห์อันตรายและจุดวิกฤตที่ต้องควบคุมในการผลิตอาหาร (HACCP)
และใบรับรองระบบคุณภาพมาตรฐาน ISO 9002 จาก Singapore Productivity and
Standards Board (PSB)

(4) งานที่ยังไม่ได้ส่งมอบ (ไม่มี)

3. บริษัท รูเบียอุตสาหกรรม

(1) ลักษณะผลิตภัณฑ์หรือบริการ

ทำการผลิตเพื่อจำหน่ายและรับจ้างผลิตสินค้าจำพวก สบู่ เครื่องสำอางและลูกอม

(2) การตลาดและภาวะการแข่งขัน

(ก) บริษัทเน้นการผลิตโดยยึดหลักคุณภาพ จะต้องตรงตามที่ตกลงกันไว้กับลูกค้า
โดยเฉพาะในเรื่องความสะอาด สุขอนามัยและเคร่งครัดตามกฎจีเอ็มพี และ ไอเอสโอ 9002
ด้านการตลาดของผลิตภัณฑ์สบู่นกแก้วและสบู่เลอเวียซึ่งเป็นตราของบริษัทเอง
เน้นในเรื่องคุณภาพและภาพลักษณ์ที่ดี
นโยบายการตั้งราคาจะถูกกว่าคู่แข่งในระดับและคุณภาพเดียวกันร้อยละ 5-10
ลักษณะลูกค้าเป็นผู้ขายส่งหรือจ้างผลิต กลุ่มลูกค้าเป้าหมายในด้านค้าปลีก
เป็นกลุ่มผู้ซื้อระดับรายได้ค่อนข้างดี ปานกลางและทั่วไป แล้วแต่ชนิดของสินค้า
บริษัทจะขายสินค้าประเภทสบู่ ลูกอม เครื่องสำอาง บางส่วนผ่านบริษัท เบอร์ลี่ ยุคเกอร์
ซึ่งเป็นผู้ถือหุ้นใหญ่ของบริษัท และบริษัท เบอร์ลี่ ยุคเกอร์ เซลล็อกซ์
ซึ่งเป็นผู้จัดจำหน่ายโดยมีข้อตกลงคือ บริษัทเป็นผู้กำหนดราคาขายปลีกขายส่งให้ผู้จัดจำหน่าย
และจ่ายค่าจัดจำหน่ายแต่ละรายเป็นร้อยละแล้วแต่จะตกลงกันในแต่ละปี
นอกจากนี้ยังรับจ้างผลิตตามคำสั่งของลูกค้า เช่น รับจ้างผลิตสบู่ เครื่องสำอาง ลูกอม เป็นต้น
ลูกค้ารายใหญ่อื่นได้แก่ บริษัท เอวอน คอสเมติคส์ บริษัท พรอคเตอร์แอนด์แกมเบิ้ล บริษัท จอห์นสัน
แอนด์ จอห์นสัน (ไทย) บริษํท โอสถสภา มาร์เก็ตติ้ง บริษัท คราฟท์ ฟู้ดส์ (ประเทศไทย)
สินค้าที่เป็นตราของบริษัทเองผ่านผู้จัดจำหน่ายดังนี้ ซูเปอร์มาร์เก็ตและดิสเคาท์สโตร์ขนาดใหญ่
ร้อยละ 50 ร้าน ขายส่งขนาดใหญ่และปานกลาง ร้อยละ 40 ร้านค้าปลีกรายย่อย ร้อยละ 10
ลูกค้ารายใหญ่ที่มียอดขายเกินร้อยละ 30 สามปีติดต่อกัน คือ บริษัท เบอร์ลี่ ยุคเกอร์
หากสูญเสียลูกค้าดังกล่าวจะได้รับผลกระทบคือบริษัทต้องจัดจำหน่ายเอง

(ข) สภาพการแข่งขันภายในอุตสาหกรรม

เนื่องจากตลาดสบู่ในยุคปัจจุบันมีอัตราการขยายตัวค่อนข้างต่ำ
ถึงแม้ว่าสบู่จะเป็นสินค้าอุปโภคบริโภคที่จำเป็นในการดำรงชีวิตประจำวัน
แต่การแข่งขันทางการตลาดมีค่อนข้างสูง
คาดว่าปริมาณความต้องการภายในประเทศจะขยายตัวตามจำนวนประชากร
ซึ่งขณะนี้บริษัทได้ขยายตลาดจากในประเทศออกสู่ตลาดต่างประเทศมากขึ้น เช่น
ขยายตลาดสบู่ไปสู่ประเทศเพื่อนบ้าน เช่น พม่า มาเลเซีย สิงคโปร์
ส่วนตลาดด้านลูกอมซึ่งเป็นสินค้าหลักของบริษัทเช่นกันเป็นที่รู้จักกันดีในกลุ่มผู้บริโภค

(3) การจัดหาผลิตภัณฑ์หรือบริการ

(ก) บริษัทมีโรงงาน 1 โรง ตั้งอยู่ที่จังหวัดสมุทรปราการ กำลังการผลิตรวมมีดังนี้ สบู่ 14,000
ตัน เครื่องสำอาง 5,000 ตัน ลูกอม 5,000 ตัน
บริษัทมีนโยบายที่จะจัดหาวัตถุดิบจากแหล่งภายในประเทศเป็นส่วนใหญ่ ได้แก่ น้ำมันปาล์ม
น้ำมันมะพร้าว น้ำตาลทราย กลูโคส เป็นต้น
นอกจากวัตถุดิบที่จำเป็นบางชนิดซึ่งหาซื้อไม่ได้ภายในประเทศหรือไม่ได้มาตรฐาน เช่น หัวน้ำมันหอม

หัวเชื้อ โซโกแซค เคมีภัณฑ์ จะสั่งซื้อจากต่างประเทศ เช่น ประเทศฟิลิปปินส์ สิงคโปร์ อังกฤษ
อเมริกา

สัดส่วนการซื้อภายในประเทศประมาณร้อยละ 85 ต่างประเทศร้อยละ 15
บริษัทไม่มีปัญหาในด้านเทค

โนโลยีการผลิต
เนื่องจากความมีประสบการณ์และการถ่ายทอดจากผู้ชำนาญการผลิตและการซื้อเทคโนโลยีจากต่างประเทศ
ความเพียงพอของเครื่องจักรและบุคลากร
การผลิตอาจมีเทคโนโลยีใหม่ที่มีประสิทธิภาพกว่าปัจจุบันแต่ต้องลงทุนมาก
เครื่องจักรในการผลิตอาจปรับเปลี่ยนให้มีประสิทธิภาพมากขึ้น แต่เทียบกันเงินลงทุนที่ต้องใช้แล้ว
ขณะนี้ยังเห็นว่าไม่มีความจำเป็น บริษัทมีสัญญาการให้ความช่วยเหลือด้านเทคนิค
สาระสำคัญคือให้คำปรึกษาแนะนำด้านสูตรและกรรมวิธีการผลิต
ตลอดจนส่งผู้เชี่ยวชาญมาแนะนำฝึกสอนช่วยแก้ปัญหาเมื่อต้องการ
โดยต้องจ่ายค่าให้ความช่วยเหลือด้านเทคโนโลยีร้อยละ3-15 ของยอดขาย

(ข) ตามกระบวนการผลิตของบริษัท จะมีน้ำเสียที่เกิดขึ้นจากการผลิต
บริษัทได้มีการติดตั้งเครื่องบำบัดน้ำเสียและบ่อน้ำเสีย
เพื่อพักน้ำเสียไว้โดยใช้เชื้อแบคทีเรียเป็นตัวเร่งการย่อยสลาย
จากนั้นเมื่อน้ำสะอาดก็จะปล่อยลงสู่ท่อน้ำทิ้งต่อไป

(4) งานที่ยังไม่ได้ส่งมอบ (ไม่มี)

4. บริษัท เบอร์ลี่ ยุคเกอร์ โลจิสติกส์

(1) ลักษณะผลิตภัณฑ์หรือบริการ

เป็นผู้ให้บริการด้านบริหารคลังสินค้าอิสระ การจัดเก็บและการจัดส่งสินค้าทั่วประเทศ คลังสินค้า
ห้องเย็น ขนส่งและจัดส่งสินค้าให้แก่ฝ่ายต่าง ๆ ของเบอร์ลี่ ยุคเกอร์
บริษัทย่อยและบุคคลอื่นรวมทั้งการให้บริการพิธีการออกสินค้าทั้งขาเข้าและขาออก

(2) การตลาดและภาวะการแข่งขัน

(ก) บริษัทเน้นกลยุทธ์ในการเพิ่มคุณค่าธุรกิจ ด้วยคุณภาพของการบริการและความพอใจของลูกค้า
ตลอดจนความสัมพันธ์ของลูกค้า และคุณค่าเพิ่มจากการนำเทคโนโลยีมาใช้
ลูกค้าจะอยู่ในกลุ่มบริษัทร้อยละ 95
และลูกค้าภายนอกซึ่งเป็นบริษัทขนาดกลางที่ไม่ต้องการลงทุนด้านคลังสินค้าของตนเอง
ในอนาคตบริษัทมีโครงการร่วมพันธมิตรกับบริษัทคู่ค้าในอุตสาหกรรมเดียวกัน
เพื่อให้บริการลูกค้าทั่วไปได้กว้างขวางและครบวงจรเสมือนหนึ่งเป็นศูนย์รวมบริการโลจิสติกส์
ผลกระทบคือภาวะเศรษฐกิจและยอดขายของลูกค้า
และการเปลี่ยนแปลงด้านนโยบายการบริหารหรือความขัดแย้ง

(2) สภาพการแข่งขันภายในอุตสาหกรรม

การแข่งขันระดับบนและกลางไม่รุนแรงเท่าระดับล่าง
เนื่องจากผู้ให้บริการระดับมืออาชีพที่มีคลังสินค้าใหญ่ที่ทันสมัยมีจำนวนจำกัด
บริษัทคาดหมายว่าหากเศรษฐกิจฟื้นตัว

ธุรกิจนี้จะมีอนาคตที่ดีเนื่องจากมีแนวโน้มที่บริษัทต่าง ๆ จะใช้บริการคลังสินค้าและจัดส่งสินค้า
ตลอดจนการเพิ่มปริมาณการจัดส่งสินค้าอันเกิดจากธุรกิจพาณิชย์อิเล็กทรอนิกส์

(3) การจัดหาผลิตภัณฑ์หรือบริการ

(ก) บริษัทมีผู้เชี่ยวชาญด้านโลจิสติกส์จากต่างประเทศและผู้บริหารมืออาชีพภายในประเทศ

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

ผลิตภัณฑ์ด้านเทคนิค

1. บริษัท เบอร์ลี่ ยุคเกอร์ สเปเชียลตี้ส์

(1) ลักษณะผลิตภัณฑ์หรือบริการ

การตลาดและจัดจำหน่าย สารทำความเย็น สารเคมีผสมอาหารและเครื่องสำอาง
สารเคมีใช้ในอุตสาหกรรมสี วัตถุดิบใช้ในอุตสาหกรรมแก้ว กลีเซอรีน

(2) การตลาดและภาวะการแข่งขัน

(ก)
บริษัทเน้นการนำเข้าสินค้าที่มีคุณภาพดีและรักษาสิ่งแวดล้อมที่เป็นตราของเจ้าของสินค้าจากนานาประเทศและจัดจำหน่ายสินค้าเหล่านั้นโดยไม่มีการเปลี่ยนแปลงตราสินค้า
การจัดส่งสินค้าให้แก่ลูกค้าผ่านศูนย์กระจายสินค้าของเบอร์ลี่ ยุคเกอร์
ซึ่งมีมาตรฐานในการบริการที่ดี ทำให้ลูกค้าได้รับสินค้าตามเวลาและถูกต้อง
เนื่องจากบริษัทเคยเป็นฝ่ายหนึ่งในเบอร์ลี่ ยุคเกอร์ มาเป็นเวลา 40 ปี
ต่อมาได้แยกออกมาตั้งเป็นบริษัทย่อยมีชื่อว่า บริษัท เบอร์ลี่ ยุคเกอร์ สเปเชียลตี้ส์ เมื่อวันที่ 1
กรกฎาคม 2542 การดำเนินงานยังยึดถือแนวทางเดิมทำให้บริษัทมีลูกค้ากลุ่มเก่า
และเมื่อบริษัทเพิ่มผลิตภัณฑ์นำเข้าที่มีคุณภาพใหม่ทำให้ยอดขายเพิ่มขึ้นและจำนวนลูกค้ารายใหม่ก็เพิ่มขึ้นด้วย
ลูกค้าหลักร้อยละ 95 เป็นกลุ่มอุตสาหกรรม และร้อยละ 5 เป็นการขายปลีก บริษัทมีลูกค้ามากกว่า
300 ราย ไม่มีรายใดมียอดขายเกินกว่าร้อยละ 5 ของยอดขายรวมคือประมาณปีละ 750 ล้านบาท

(ข) สภาพการแข่งขันภายในอุตสาหกรรม

บริษัทเป็นผู้นำเข้าผลิตภัณฑ์เคมีและผลิตภัณฑ์ในแนวเดียวกันเป็นอันดับ 4 ของประเทศไทย
ทำให้บริษัทเป็นผู้จัดจำหน่ายที่มีผลิตภัณฑ์มากมายจากบริษัทข้ามชาติ
ซึ่งส่วนหนึ่งได้ร่วมประกอบธุรกิจกันเป็นเวลาหลายปีมาแล้ว
ราคาของสินค้าอิงจากราคาตลาดโลกเป็นส่วนใหญ่ แต่ก็ยังมีการแข่งขันด้านราคาอย่างรุนแรง
ผลิตภัณฑ์บางชนิดอาจมีการผลิตในประเทศไทย
แต่การผลิตนั้นต้องเป็นไปตามสูตรของผลิตภัณฑ์พิเศษเฉพาะทาง
แต่การดำเนินการดังกล่าวยังไม่เกิดขึ้นในอนาคตอันใกล้นี้
เคมีภัณฑ์ผสมอาหารส่วนใหญ่ได้รับการรับรองจากองค์การอาหารและยา
และบริษัทได้จดทะเบียนไว้แล้วจึงทำให้สินค้าเป็นที่น่าเชื่อถือและนิยมกันทั่วไป

(3) การจัดหาผลิตภัณฑ์หรือบริการ

(ก) ผลิตภัณฑ์ที่นำเข้าทั้งหมดเป็นตราของเจ้าของสินค้าจากทวีปยุโรป สหรัฐอเมริกาและเอเชีย

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

2. บริษัท ไทยคลินิโปร

(1) ลักษณะผลิตภัณฑ์หรือบริการ

ผลิตและจำหน่าย เสื้อคลุมแพทย์ผ่าตัดและแผ่นคลุมผ่าตัดชนิดใช้ครั้งเดียวทิ้ง
ผลิตภัณฑ์ทั้งหมดของบริษัทจัดเป็นผลิตภัณฑ์ทางการแพทย์ ซึ่งขบวนการผลิตถูกควบคุมอย่างเข้มงวด
ผลิตภัณฑ์ส่วนใหญ่ต้องผ่านขบวนการฆ่าเชื้อ เพื่อทำเป็นผลิตภัณฑ์ที่ผ่านการฆ่าเชื้อ ก่อนที่จะจัดจำหน่าย
ผลิตภัณฑ์ดังกล่าวสำหรับใช้งานในห้องผ่าตัดชนิดใช้ครั้งเดียวทิ้ง
บริษัทได้รับการส่งเสริมการลงทุนจากคณะกรรมการส่งเสริมการลงทุนตั้งแต่เริ่มกิจการในปี 2533
โดยสิทธิประโยชน์หลักคือ การยกเว้นภาษีรายได้เป็นเวลา 3 ปี
การยกเว้นภาษีวัตถุดิบนำเข้าสำหรับใช้ในการผลิตเพื่อการส่งออกเป็นระยะเวลา 1 ปี
โดยได้รับการต่อสิทธิประโยชน์ทุก ๆ 2 ปี จนถึงปัจจุบัน การยกเว้นภาษีนำเข้าเครื่องจักรเป็นเวลา
2 ปี อีกทั้งสามารถหักเงินได้พึงประเมินเป็นจำนวนร้อยละ 5
ของรายได้เพิ่มขึ้นจากปีก่อนจากการส่งออกเป็นระยะเวลา 10 ปี
เนื่องจากมีการขอรับการส่งเสริมดังกล่าวอยู่ตลอดเวลา ณ เมื่อมีการขยายการผลิตและการลงทุน
จึงทำให้สิทธิประโยชน์บางส่วนยังมีผลใช้อยู่ ผลิตภัณฑ์เกือบทั้งหมดจะถูกจำหน่ายให้บริษัท มอลลิเก้
เพื่อจัดจำหน่ายต่อไปยังทวีปยุโรปเป็นตลาดหลัก
สำหรับตลาดในประเทศไทยซึ่งมีขนาดของธุรกิจเล็กมากในปัจจุบัน บริษัทขายผลิตภัณฑ์ให้กับบริษัท
เบอร์ลี่ ยุคเกอร์ เพื่อจัดจำหน่ายให้แก่โรงพยาบาลที่เป็นลูกค้าอีกทอดหนึ่ง

(2) การตลาดและภาวะการแข่งขัน

(ก) บริษัทเน้นกลยุทธ์ทางด้านคุณภาพของผลิตภัณฑ์ ในราคาที่แข่งขันได้ และการส่งมอบที่ตรงเวลา
รวมทั้งกลยุทธ์ทางการตลาดของบริษัท มอลลิเก้
ที่พยายามอย่างต่อเนื่องและจริงจังในการเปลี่ยนความต้องการของลูกค้าจากผลิตภัณฑ์ใช้ได้หลายครั้งมาเป็นชนิดใช้ครั้งเดียวทิ้ง
ซึ่งจะทำให้มีความมั่นใจในความปลอดภัยทั้งต่อคนไข้และบุคคลากรทีมผ่าตัด
ผลิตภัณฑ์จะผ่านการฆ่าเชื้อที่ได้คุณภาพและอยู่ในสภาพใหม่ทุกครั้งที่เปิดใช้
จากเหตุผลดังกล่าวทำให้ยอดขายของบริษัทมีอัตราการเติบโตสูงอย่างต่อเนื่องจากปี 2542
ประมาณร้อยละ 38 อัตราการเติบโตของยอดขายโดยเฉลี่ยตลอด 8 ปี ตั้งแต่ปี 2535 ถึงปี 2543
ประมาณร้อยละ 36

(ข) สภาพการแข่งขันภายในอุตสาหกรรม

บริษัท ไทยคลินิโปร
เป็นโรงงานผลิตเสื้อคลุมแพทย์ผ่าตัดและแผ่นคลุมผ่าตัดชนิดใช้ครั้งเดียวทิ้งที่ใหญ่และดีที่สุดในประเทศไทยในปัจจุบัน
อีกทั้งเป็นโรงงานที่ใหญ่และได้มาตรฐานโลก
เนื่องจากการแข่งขันในตลาดของผลิตภัณฑ์ทั้งสองชนิดนี้มีอัตราต่ำในตลาดยุโรปและต่ำมากในประเทศไทยและภาคพื้นเอเชียแปซิฟิค
ในปัจจุบันส่วนใหญ่เสื้อคลุมแพทย์ผ่าตัดและแผ่นคลุมผ่าตัดจะเป็นผ้าซึ่งมีคุณสมบัติด้านอนามัยที่ต่ำและมีความยุ่งยากในการใช้งาน
เพราะฉะนั้นปัจจัยแห่งความสำเร็จคือการเร่งหรือเพิ่มการทดแทนจากผ้าเป็นวัสดุใช้ครั้งเดียวทิ้ง
คู่แข่งของบริษัท ไทยคลินิโปร ในประเทศไทยถือว่าเป็นศูนย์ มีความเสี่ยงในทางธุรกิจต่ำ
เนื่องจากบริษัท มอลลิเก้ เป็นทั้งผู้ถือหุ้นและลูกค้า
อีกทั้งบริษัทดังกล่าวยังเป็นผู้นำการตลาดในทวีปยุโรป และเป็นอันดับ 3-4 ของโลก คู่แข่งของบริษัท
ไทยคลินิโปร ในภูมิภาคเอเชียมีน้อยมาก
เนื่องจากผลิตภัณฑ์ของบริษัทสามารถแข่งขันได้กับผู้อื่นและมีคุณภาพเยี่ยม
บริษัทยังวางแผนที่จะทำวิจัยและพัฒนาผลิตภัณฑ์บางส่วนในอนาคต
โดยจะทำการติดต่อประสานงานร่วมกับโรงพยาบาลในประเทศไทยจำนวน 2 แห่ง
นอกจากนี้บริษัทยังมีโครงการที่จะขยายความสามารถของห้องปฏิบัติการด้านกายภาพ
ซึ่งบริษัทได้รับความร่วมมือจากบริษัท มอลลิเก้ ในการออกแบบผลิตภัณฑ์ให้ดียิ่งขึ้นอย่างต่อเนื่อง
นอกจากนี้บริษัทกำลังพิจารณาร่วมผลักดันให้มีฐานการกระจายสินค้าในภูมิภาค
สำหรับเก็บและจัดจำหน่ายผลิตภัณฑ์ของบริษัทเองและผลิตภัณฑ์อื่น ๆ
ที่ผลิตจากโรงงานในทวีปยุโรปของบริษัท มอลลิเก้ เพื่อจำหน่ายไปยังตลาดภูมิภาคเอเชียแปซิฟิค

(3) การจัดหาผลิตภัณฑ์หรือบริการ

(ก) บริษัทมีโรงงาน 1 โรง ตั้งอยู่ที่นิคมอุตสาหกรรมบางพลี วัตถุดิบหลักของเสื้อคลุมแพทย์ผ่าตัด
คือ วัสดุที่ไม่ถักทอซึ่งทำจากด้ายที่ไม่ถักทอของ “Sontara” จากบริษัท ดูปองท์
ประเทศสหรัฐอเมริกา สำหรับแผ่นคลุมผ่าตัด วัตถุดิบหลักคือ แผ่นลามิเนท
ซึ่งส่วนใหญ่ผลิตและจำหน่ายโดยโรงงานมอลลิเก้ ประเทศเบลเยี่ยม
วัตถุดิบทั้งหมดที่ใช้ต้องผ่านการทดสอบและอนุมัติจากบริษัท มอลลิเก้ เฮ้ลท์ แคร์ เอบี
ประเทศสวีเดน โดยปกติการติดต่อและดำเนินงานกับผู้จัดจำหน่ายวัตถุดิบจะเป็นแบบสัญญาระยะยาว
ในปี 2543
ที่ผ่านมาราคาวัตถุดิบส่วนใหญ่มีการปรับราคาสูงขึ้นอย่างต่อเนื่องตามสภาวะการค้าของโลก
ทำให้บริษัทต้องปรับราคาของผลิตภัณฑ์ตาม
บริษัทกำลังดำเนินการก่อสร้างโรงงานผลิตแห่งที่สองบนเนื้อที่ประมาณ 14 ไร่
โดยโรงงานใหม่จะอยู่ห่างจากโรงงานปัจจุบันประมาณ 40 กิโลเมตร
โรงงานผลิตแห่งใหม่สร้างขึ้นเพื่อรองรับความต้องการของเสื้อคลุมแพทย์ผ่าตัดชนิดใช้ครั้งเดียวทิ้งที่เพิ่มขึ้นอย่างรวดเร็วและต่อเนื่อง
โดยโรงงานแห่งใหม่นี้จะแล้วเสร็จภายในปี 2544 เทคโนโลยีการผลิตทั้งหมดซึ่งเป็น
labor-intensive ได้มาจากบริษัท มอลลิเก้ เฮ้ลท์ แคร์
ลักษณะการผลิตคล้ายกับกระบวนการผลิตผ้า
เพียงแต่การผลิตและสภาพแวดล้อมจะเป็นไปตามระบบคุณภาพของ ISO 9001 (ISO 9001 for
medical devices) และ EN 46001 ขั้นตอนหลักคือการตัดชิ้นงาน การเย็บ การพับ
การห่อและการบรรจุ ส่วนแผ่นคลุมผ่าตัดชนิดใช้ครั้งเดียวทิ้ง
เทคโนโลยีการผลิตทั้งหมดได้มาจากสวีเดนเหมือนกัน
เพียงแต่มีการใช้เครื่องจักรช่วยในการผลิตมากขึ้น ขั้นตอนหลักคือการตัดชิ้นงาน การติดแผ่นเทปกาว
การเจาะรู การพับ การห่อและการบรรจุ

(ข) ผลกระทบต่อสิ่งแวดล้อม

เนื่องจากเป็นกระบวนการผลิตแห้ง จึงไม่มีผลกระทบต่อสิ่งแวดล้อม
ยกเว้นวัตถุดิบเหลือใช้ซึ่งเป็นกาก ก็จะถูกกำจัดตามขั้นตอนมาตรฐาน
นอกเหนือจากนโยบายของบริษัทที่จะรักษาสภาพแวดล้อมโดยเคร่งครัดแล้ว
บริษัทกำลังดำเนินการเพื่อให้ได้ระบบมาตรฐาน ISO 14001 ภายในต้นปี 2545

(4) งานที่ยังไม่ได้ส่งมอบ (ไม่มี)